Document ID: 31996R0841

KOMMISSIONENS FORORDNING (EF) Nr. 841/96 af 7. maj 1996 om ændring af forordning (EF) nr. 717/96 om ekstraordinære støtteforanstaltninger for oksekødsmarkedet i Belgien, Frankrig og Nederlandene
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved Kommissionens forordning (EF) nr. 2417/95 (2), særlig artikel 23, og
ud fra følgende betragtninger:
Ved Kommissionens forordning (EF) nr. 717/96 (3) er der fastsat ekstraordinære støtteforanstaltninger for oksekødsmarkedet i Belgien, Frankrig og Nederlandene, idet det tillades disse medlemsstater, at de med EF-medfinansiering opkøber kalve, der pr. 20. marts 1996 var seks måneder eller derunder;
erfaringen har vist, at det normalt ikke er muligt nøjagtigt at fastslå, på hvilken dato i måneden dyret blev født; det bør derfor fastsættes, at der for dyr, som blev født i september 1995, kan foretages udbetaling i henhold til forordningen; der bør således tillades opkøb af kalve, som pr. 1. marts 1996 var seks måneder eller derunder;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
Artikel 1, stk. 1, i forordning (EF) nr. 717/96 affattes således:
»1. Belgiens, Frankrigs og Nederlandenes kompetente myndigheder bemyndiges til at opkøbe kalve, der er født den 1. september 1995 eller derefter og pr. 20. marts 1996 opholdt sig på en bedrift beliggende på henholdsvis Belgiens, Frankrigs og Nederlandenes område, og som frembydes af en producent og af denne kan bevises at værdi født i Det Forenede Kongerige.«
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 11. april 1996.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 7. maj 1996.

Labels: 3
18
17
6